Sola Scriptura seminaar 2014 lesings: Hoe lees mens die Bybel reg ? | Pro Regno
Posted by: proregno | September 25, 2014
Sola Scriptura seminaar 2014 lesings: Hoe lees mens die Bybel reg ?
HOE LEES MENS DIE BYBEL REG ?
Ek gaan die lesings van gister se Sola Scriptura seminaar (sien die program hier onder) hier begin plaas, soos ek die lesings van die verskillende sprekers ontvang (die video en audio lesings sal later ook volg, hier en by GK Bet-el se youtube blog). Baie dankie vir die GK Bet-el, al die broers en susters wat die pragtige dag vir ons moontlik gemaak het, onder die genadige hand van ons hemelse Vader. Dankie ook vir almal wat die dag bygewoon het.
Die seminaar gaan nou ‘n jaarlikse instelling wees, ons hoop om u volgende jaar, DV, daar te sien. Daar was meer as 100 mense teenwoordig by gister se eerste seminaar.
Hier is die 2de lesing van die dag, aangebied deur prof. Koos Adendorff van die APK se Akademie:
Hier is sy inleiding:
Die Bybel is vandag in die spervuur. Die voorbladopskrif van die tydskrif Time (18 Desember 1995) is verteenwoordigend van die hedendaagse twyfel oor die Bybel: Is the Bible fact or fiction? Briewe in koerante se briewekolomme en die kommentaar wat mense op die internet lewer toon ‘n groeiende tendens tot bevraagtekening van die Bybel en Bybelse waarhede. In die lig hiervan is dit noodsaaklik dat ons as gereformeerde gelowiges vir onsself duidelikheid oor ons Skrifbeskouing kry.
Die Bybel is egter nie net t.o.v. sy aard in die spervuur nie, maar ook t.o.v. sy interpretasie. Op die vraag: “Hoe moet ons die Bybel sien?” volg die vraag: “Hoe moet ons die Bybel verstaan?” Rondom die twee sake van Skrifbeskouing en Skrifverstaan loop die paaie hier te lande toenemend uiteen.
Die tweede vraag is die onderwerp van hierdie referaat. Dit is ‘n kort vraag met ‘n lang antwoord. Dit is ‘n eie wetenskap wat een of selfs meer jare aan ‘n teologiese fakulteit bestudeer word. Ek sou dus akademiese sonde pleeg om dit in ‘n bestek van 45 minute te probeer behandel. Ek kan slegs met ‘n baie breë kwas die buitelyne van die saak soos dit op hierdie spesifieke seminaartema van toepassing is, skilder.
In die hantering van my onderwerp gaan ek van die aanname uit dat my onderwerp deel van ‘n seminaarpakket is. Waar dr. Bogaards die saak van Skrifbeskouing hanteer het en ek die saak van Skrifverklaring aan die orde gaan stel, aanvaar ek dat volgende sprekers daarop sal voortbou deur die implikasies daarvan vir die seminaartema uit te spel.
Hier is die volledige lesing: HOE LEES MENS DIE BYBEL REG ?
God sê – Ouderlinge slegs mans
Is God se Woord genoeg ?
Plek: Gereformeerde Kerk Rietvallei (Umgenistraat 359 , Pretoria)
Tyd: 8:30 vir 9:00
Kontaknommer: 072 342 8528 (Francois van Deventer)
Vrywillige donasie: R65-00 (sluit in Boereworsrolle & Filterkoffie)
09:00 Opening Christiaan Jooste
09:15 Hoe weet ons die Bybel is God se Woord? Attie Bogaards
10:00 Hoe lees mens die Bybel reg? Koos Adendorf
10:45 Teetyd: Boeretroos
11:15 Hoe bepaal ons wat tydlose kernsake in die Bybel is? Faan Smit
12:00 Is manlike ouderlingskap ŉ kernsaak? Slabbert Le Cornu
12:45 Middagete: Boereworsrolle
13:45 Wanneer moet ons mekaar se standpunte verdra? (Rom.14) Cobus Rossouw
14:30 Vraag & Antwoord sessie
Gereël deur Gereformeerde Kerk Bet-El
Sien die volledige aangehegte inligting
Posted in gk bet-el, gksa 2015, skrifbeskouing buytendach kuitert organies geinspireerd, skrifgesag, skrifkritiek, Sola Scriptura seminaar, Sola Scriptura seminaar lesings 2014
« Sola Scriptura seminaar: 24 September 2014
Sola Scriptura seminaar 2014 lesings: Hoé weet ons die Bybel is die Woord van God ? »
Ek het ‘n vraag oor hierdie “ding” van “eerste hoorders”.
Ek het al baie oor dit gedink veral omdat een van die proffies by die TSP baie lief was (en nog is) om dit te gebruik.
My vraag is of dit ooit werklik vir ons moontlik sal wees om te bepaal “wat die teks vir die eerste hoorders beteken het”, om Koos Adendorf se woorde aan te haal. Persoonlik dink ek nie dis moontlik nie. Ons kan hoogstens een of ander bree historiese konteks uit die Skrif en ander geskiedkundige bronne bepaal en daarvolgens miskien(!) vir ons ‘n betekenis daarvan vir die eerste hoorders bepaal maar ek weet nie of meer as dit enigsins moontlik is nie. Dit wat ons bepaal is dalk nie eers dit wat dit werklik(!) vir daardie eerste hoorders was nie – ons sal dit nooit weet nie. Die voorbeeld wat ek vir myself oor hierdie saak het is as mens op ‘n Sondag na ‘n preek vir die hoorders gaan vra wat die betekenis van die preek vir hulle was sal mens gewoon ‘n wye verskeidenheid van antwoorde kry.
By: Johan on September 25, 2014
Sien ook hier hoe die ‘eerste hoorders’ ook eers verkeerd gehoor/verstaan het: Joh.12:16.
By: proregno on September 29, 2014
Slabbert, ek dink dit maak die punt baie goed!
By: Johan on September 30, 2014
[…] Sien die vorige inleidende skrywe oor die lesings van die seminaar hier. Ek het ook oudl. Francois van Deventer se kort oorsig van die dag se verrigtinge hier onder […]
By: Sola Scriptura seminaar 2014 lesings: Hoé weet ons die Bybel is die Woord van God ? | Pro Regno on September 29, 2014
[…] Sien die inleidende skrywe oor die lesings van die seminaar hier. Ek het ook oudl. Francois van Deventer se kort oorsig van die dag se verrigtinge hier […]
By: Sola Scriptura seminaar 2014 lesings: Is manlike ouderlingskap ‘n kernsaak? | Pro Regno on October 7, 2014